ລາວວາງແຜນ ເພີ້ມການຜະລິດ ໄຟຟ້າ ຂຶ້ນສິບເທົ່າ ພາຍໃນປີ 2025
ລາວ​ວາງ​ແຜນການ ​ທີ່​ຈະ​ເພີ່ມ​ ການ​ຜະລິດໄຟຟ້າ ​ຂຶ້ນອີກ 10 ​ເທົ່າ​ພາຍ​ໃນ​ປີ 2025 ດ້ວຍ​ການ​ສົ່ງ​​ເສີມ​ ການ​ລົງທຶນ​ສ້າງເຂື່ອນ​ ຕື່ມອີກຮອດ 80 ​ໂຄງການ.
ລັດຖະບານລາວວາງແຜນການທີ່ຈະເພີ່ມການຜະລິດພະລັງ ງານໄຟຟ້າຂຶ້ນຈາກປັດຈຸບັນເຖິງ 10 ເທົ່າ ພາຍໃນປີ 2025 ດ້ວຍການສົ່ງເສີມການລົງທຶນໃຫ້ກໍ່ ສ້າງເຂື່ອນເພີ່ມຂຶ້ນອີກ ເຖິງ 80 ໂຄງການ ທ່ານສຸລິວົງ ດາລາວົງ ລັດຖະມົນຕີວ່າການກະຊວງພະລັງງານ ແລະບໍ່ແຮ່ ໄດ້ຖະແຫຼງຢືນຢັນໃນໂອກາດກອງປະຊຸມຂະແໜງ ການພະລັງງານແລະບໍ່ແຮ່ປະຈໍາປີ 2012 ທີ່ໄດ້ມີຂຶ້ນໃນຕົ້ນ ເດືອນຕຸລານີ້ວ່າ ນັບແຕ່ເດືອນຕຸລາ 2011 ເຖິງທ້າຍເດືອນ ສິງຫາ ປີ 2012 ລັດຖະບານລາວໄດ້ເຊັນສັນຍາວ່າດ້ວຍ ການຮ່ວມມືກ່ຽວກັບການລົງທຶນເພື່ອການກໍ່ສ້າງແຫຼ່ງຜະລິດ ກະແສໄຟຟ້າຮ່ວມກັບທັງເອກກະຊົນລາວ ແລະຕ່າງຊາດ ໄປແລ້ວ ຈໍານວນທັງໝົດ 80 ໂຄງການ ໃນຈໍານວນ 80 ໂຄງການດັ່ງກ່າວນີ້ ແບ່ງເປັນ 39 ໂຄງການທີ່ ຢູ່ໃນຂັ້ນຕອນຂອງການສຶກສາຄວາມເປັນໄປໄດ້ ສ່ວນ 28 ໂຄງ ການກໍຢູ່ໃນຂັ້ນຂອງການພັດທະນາ ໃນຂະນະທີ່ 13 ໂຄງການ ກໍໄດ້ເຊັນສັນຍາສໍາປະທານຢ່າງເປັນທາງການແລ້ວ ແລະທີ່ເຫຼືອ ອີກ 11 ໂຄງການນັ້ນ ກໍຢູ່ໃນຂັ້ນຂອງການດໍາເນີນການກໍ່ສ້າງ ຢ່າງຕັ້ງໜ້າ ຊຶ່ງໃນນັ້ນກໍມີຢູ່ 4 ໂຄງການທີ່ຈະດໍາເນີນການກໍ່ສ້າງ ແລ້ວສໍາເລັດໃນທ້າຍປີ 2012 ນີ້ ແລະຈະສາມາດເລີ່ມຜະລິດ ກະແສໄຟຟ້າເພື່ອສົ່ງໄປຂາຍໃຫ້ໄທໄດ້ ໃນກາງປີ 2013 ທ່ານສຸລິວົງ ໄດ້ໃຫ້ການເປີດເຜີຍດ້ວຍວ່າ ໃນປັດຈຸບັນນີ້ ຢູ່ໃນລາວມີເຂື່ອນທີ່ກໍ່ສ້າງສໍາເລັດແລ້ວ ແລະກໍໄດ້ຜະລິດກະແສໄຟຟ້າໄດ້ແລ້ວຈໍານວນ 18 ໂຄງການ ຊຶ່ງສາມາດຜະລິດພະລັງງານໄຟຟ້າໄດ້ລວມກັນເຖິງ 12,039 67 ລ້ານກິໂລວັດ/ໂມງຕໍ່ປີ ແລະໃນນີ້ ກໍໄດ້ສົ່ງໄປຂາຍໃຫ້ການໄຟຟ້າຝ່າຍຜະລິດແຫ່ງປະເທດໄທ (EGAT) ໃນປະລິມານລວມເຖິງ 11,178 5 ລ້ານກິໂລວັດ/ໂມງ ຫຼືຄິດເປັນມູນຄ່າການສົ່ງອອກເຖິງ 3,256 ຕື້ກີບ ຫຼືເກືອບ 470 ລ້ານໂດລາ ຍີ່ງໄປກວ່ານັ້ນ ຖ້າຫາກວ່າການດໍາເນີນງານເປັນໄປຕາມ ແຜນການທີ່ລັດຖະບານ ໄດ້ວາງເອົາໄວ້ ກໍຄືການກໍ່ສ້າງແຫຼ່ງ ຜະລິດກະແສໄຟຟ້າໃຫ້ສໍາເລັດທັງ 80 ໂຄງ ການທີ່ລັດຖະ ບານລາວໄດ້ເຊັນສັນຍາຮ່ວມມືກັບເອກກະຊົນລາວແລະຕ່າງ ຊາດໄປແລ້ວນັ້ນ ກໍຍັງຈະເປັນຜົນເຮັດໃຫ້ລາວມີຄວາມອາດ ສາມາດໃນການຜະລິດກະແສໄຟຟ້າ ເພີ່ມຂຶ້ນອີກຫຼາຍກວ່າ 1 ແສນລ້ານກິໂລວັດ/ໂມງ ຫຼືເພີ່ມຂຶ້ນຈາກປັດຈຸບັນນີ້ເຖິງ 10 ເທົ່າພາຍໃນປີ 2025 ອີກດ້ວຍ ການດໍາເນີນແຜນການດັ່ງກ່າວນີ້ຂອງກະຊວງພະລັງງານ ແລະບໍ່ ແຮ່ກໍຄືການຕອບສະໜອງ ຕໍ່ເປົ້າໝາຍຂອງພັກແລະລັດຖະບານລາວ ທີ່ຈະພັດທະນາລາວ ເປັນໝໍ້ໄຟຂອງເອເຊຍ (Battery of Asia) ດ້ວຍການສົ່ງເສີມການລົງທຶນ ເພື່ອກໍ່ສ້າງ ເຂື່ອນ ຢູ່ໃນລາວໃຫ້ຫຼາຍຂຶ້ນຢ່າງບໍ່ຢຸດຢັ້ງ ແລະກໍຍັງຖືວ່າເປັນການນໍາໃຊ້ປະໂຫຍດຈາກທ່າແຮງ ບົ່ມຊ້ອນໃນດ້ານຊັບພະຍາກອນນໍ້າຂອງລາວ ໄດ້ເປັນຢ່າງດີອີກດ້ວຍ ຊຶ່ງດ້ວຍທ່າແຮງບົ່ມຊ້ອນດັ່ງກ່າວນີ້ ທ່ານຈູມມະລີ ໄຊຍະສອນ ປະທານປະເທດ ກໍເຄີຍໄດ້ໃຫ້ການເນັ້ນຢໍ້າຕໍ່ບັນດາຄະນະທູ ຕານຸທູດຕ່າງປະເທດໃນລາວເມື່ອບໍ່ດົນ ມານີ້ວ່າ: ຫາກແຕ່ວ່າບັນຫາໃນເວລານີ້ ກໍຄືບັນດາອົງການອະນຸລັກສະພາບແວດລ້ອມທໍາມະຊາດໃນລະດັບສາກົນໄດ້ປະກາດທ່າທີຢ່າງຊັດເຈນ ວ່າຈະຄັດຄ້ານການກໍ່ສ້າງເຂື່ອນທັງໃນລາວ ແລະເທິງແມ່ນໍ້າຂອງຢ່າງເຖິງທີ່ສຸດ ໂດຍຫລ້າສຸດກໍໄດ້ພາກັນເຄື່ອນໄຫວເພື່ອຄັດ ຄ້ານການກໍ່ສ້າງເຂື່ອນໄຊຍະບູລີເທິງແມ່ນໍ້າຂອງ ໃນແຂວງໄຊຍະບຸລີ ແລະເຂື່ອນດອນສະຫົງຢູ່ເຂດສີ່ພັນດອນ ໃນແຂວງຈໍາປາສັກຂອງລາວ ທັງຍັງໄດ້ພາກັນເຄື່ອນໄຫວເພື່ອຄັດຄ້ານແຜນການຮັບຊື້ພະລັງງານໄຟຟ້າຈາກລາວ ຂອງລັດຖະບານໄທອີກດ້ວຍ